যোৱা ২৪ অক্টোবৰত টী২০ বিশ্বকাপত পাকিস্তানৰ বিৰুদ্ধে শোচনীয় ভাৱে পৰাস্ত হ'ল ভাৰতীয় ক্ৰিকেট দল। ভাৰতীয় দল পৰাস্ত হোৱাৰ পিছৰে পৰা মহম্মদ ছামীক ছচিয়েল মিডিয়াত একাংশই আক্ৰমণৰ লক্ষ্য কৰি লৈছে।
ক্ৰিকেটাৰ মহম্মদ ছামীক একাংশ ধৰ্মান্ধ আৰু ক্ৰীড়াৰ মূল্য বুজি নোপোৱা এচাম সাময়িক অনুগামীয়ে ইণ্টাৰনেটত অশালীন মন্তব্যৰে আক্ৰমণ কৰাৰ লগতে দেশ এৰি পাকিস্তানলৈ যাবলৈও ভাবুকি দিয়ে।
এই সময়ত পাকিস্তানৰ উইকেটকীপাৰ বেটছমেন মহম্মদ ৰিজৱান ছামীৰ পক্ষত থিয় হৈছে। উল্লেখ্য যে ভাৰতৰ বিৰুদ্ধে ক্ৰিকেট মেচখনত ৰিজৱানে পাকিস্তানৰ জয়ত অন্যতম ভূমিকা লৈছিল।
মহম্মদ ছামীক সমৰ্থন কৰি ৰিজৱানে ছচিয়েল মিডিয়াত মহম্মদ ছামীক আক্ৰমণ কৰাসকলক সমালোচনা কৰিছে।
যিসময়ত দেশৰে এচাম লোকে দেশৰ হৈ ভাগ লোৱা এজন খেলুৱৈক কটু ব্যৱহাৰেৰে ব্যতিব্যস্ত কৰি তুলিছে, সেই সময়তে শত্ৰু ৰাষ্ট্ৰৰ অভিধা দিয়া পাকিস্তানৰ এজন খেলুৱৈয়ে ভাৰতীয় খেলুৱৈ এজনৰ পক্ষত থিয় দিয়াটোৱে এক মহানুভৱতাৰ উদাহৰণ দাঙি ধৰিছে।
এনে ক্ৰীড়াসুলভ আচৰণৰ বাবে চৰ্চিত হৈ পৰিছে মহম্মদ ৰিজৱান। কেৱল খেল পথাৰত নিজৰ দমনীয় প্ৰদৰ্শনেৰেই নহয়, বাহিৰৰ জীৱনতো নিজৰ এক সু-আচৰণ দাঙি ধৰিলে মহম্মদ ৰিজৱানে।
Covid Update ৰাজ্যত নতুনকৈ কিমানজন আক্ৰান্ত হ'ল কোভিডত? কিমানে প্ৰাণ হেৰুৱালে মাৰাত্মক ভাইৰাছত?
অসমৰ সন্তানেই নহয় বৰাকক অসমৰ পৰা পৃথক কৰিব খোজা স্বয়ম্ভু বাঙালী নেতা প্ৰদীপ দত্ত ৰয়!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
